laion/Wikipedia-Exotic huggingface dataset:
অ্যান্ডি ওয়ালার

অ্যান্ড্রু ক্রিস্টোফার বুন্ডু ওয়ালার (জন্ম: ২৫ সেপ্টেম্বর, ১৯৫৯) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৮০ থেকে ১৯৯০-এর দশক পর্যন্ত সমগ্র খেলোয়াড়ী জীবনে জিম্বাবুয়ে জাতীয় ক্রিকেট দলের হয়ে দুই টেস্ট ও ৩৯টি একদিনের আন্তর্জাতিকে অংশগ্রহণ করেছেন অ্যান্ডি ওয়ালার। ২০১৩-২০১৪ মেয়াদকালে তিনি জাতীয় ক্রিকেট দলের প্রধান কোচের দায়িত্ব পালন করেন। তার পুত্র ম্যালকম ওয়ালার বর্তমানে জিম্বাবুয়ের জাতীয় ক্রিকেট দলে খেলছেন। এছাড়াও, তার ভাইপো নাথান ওয়ালার ঘরোয়া ক্রিকেটে ম্যাশোনাল্যান্ড ঈগলসের প্রতিনিধিত্ব করছেন। অভিষেক টেস্টের দ্বিতীয় ইনিংসে তিনি অর্ধ-শতক হাঁকান। ক্রিকেট খেলা থেকে অবসরের পর নামিবিয়ার জাতীয় ক্রিকেট দলের কোচ মনোনীত হন। এপ্রিল, ২০০৯ সালে জিম্বাবুয়ে ক্রিকেটের কোচিং ম্যানেজার হিসেবে তার নাম অন্তর্ভুক্ত করা হয়। সেপ্টেম্বর, ২০০৯ সালে জিম্বাবুয়ের নতুন প্রবর্তিত পাঁচটি ক্রিকেট ফ্রাঞ্চাইজ দলের একটি মিড ওয়েস্ট রাইনোজের প্রধান কোচ হিসেবে মনোনীত হন তিনি। মে, ২০১৩ সালে আনুষ্ঠানিকভাবে কোচ হিসেবে মনোনীত হলেও জুলাই, ২০১৩ সালে ভারত ক্রিকেট দলের বিরুদ্ধে জিম্বাবুয়ে দলের কার্যক্রম শুরু করেন। তিনি মাত্র ১২ মাস এ দায়িত্বে ছিলেন। ২৪ জুলাই, ২০১৪ তারিখে জিম্বাবুয়ে ক্রিকেটের সিদ্ধান্তমাফিক সকল স্তরের ক্রিকেটে পরিবর্তনের অংশ দলের কোচিং কাঠামোয়ও পরিবর্তন সাধন করা হয়। এর অংশ হিসেবে তার পরিবর্তে স্টিফেন ম্যানগোঙ্গোকে প্রধান কোচের দায়িত্বভার অর্পণ করা হয়। কোচের দায়িত্বের পরিবর্তে তাকে তৃণমূল পর্যায়ে কোচিংয়ের জাতীয় পরিচালকের দায়িত্ব প্রদান করা হয়। "England in Zimbabwe Test Series, 1st Test, 1996"। CricInfo। সংগ্রহের তারিখ ৩ আগস্ট ২০১৪।  "Chigumbura named Zimbabwe's limited-overs captain"। ESPNcricinfo। ২৪ জুলাই ২০১৪। সংগ্রহের তারিখ ৩ আগস্ট ২০১৪।  http://www.cricinfo.com/zimbabwe/content/story/423899.html http://www.cricinfo.com/zimbabwe/content/story/401204.html http://www.cricinfo.com/zimbabwe/content/player/55840.html
মালয়েশিয়া এয়ারলাইন্স ফ্লাইট ১৭

মালয়েশিয়া এয়ারলাইন্স ফ্লাইট ১৭ (এমএইচ১৭/এমএ এস১৭) একটি নিয়মিত যাত্রীবাহী বিমান ফ্লাইট যা নেদারল্যান্ডসের আমস্টারডাম থেকে মালয়েশিয়ার কুয়ালালামপুর যাচ্ছিল; এটি ১৭ জুলাই ২০১৪ ইউক্রেনীয় আকাশ সীমার অন্তর্ভুক্ত হার্বোভ, অধিকৃত দোনেৎস্কে ১৫ জন কর্মী ও ২৮৩ জন নিয়মিত যাত্রী নিয়ে রাশিয়া-ইউক্রেন সীমান্তের আনুমানিক ২৫ মাইল দূরে বিধ্বস্ত হয়। এতে বিমানের সকলেই মারা যান। দুর্যোগ প্রবেশদ্বার মালয়েশিয়া এয়ারলাইন্স ফ্লাইট ৩৭০ "Friday, July 18, 07:30 AM SGT +0800 Media Statement 2 : MH17 Incident"। Malaysia Airlines (ইংরেজি ভাষায়)। ১৮ জুলাই ২০১৪। ১৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৪।  "Malaysia Airlines flight MH17 crash: 'Six Britons, 23 US citizens and 80 children' feared dead after Boeing passenger jet 'shot down' near Ukraine-Russia border"। The Independent (ইংরেজি ভাষায়)। ১৭ জুলাই ২০১৪। ১৮ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৪।  "Malaysian airliner crashes in E. Ukraine near Russian border, over 283 people on board"। RT (ইংরেজি ভাষায়)। ১৭ জুলাই ২০১৪। সংগ্রহের তারিখ ১৭ জুলাই ২০১৪।  "Gruesome images of Malaysia MH17 plane crash in east Ukraine appear online (PHOTOS)"। RT (ইংরেজি ভাষায়)। ১৭ জুলাই ২০১৪। সংগ্রহের তারিখ ১৭ জুলাই ২০১৪।  "Malaysia Airlines plane crashes on Ukraine-Russia border – live"। The Daily Telegraph (ইংরেজি ভাষায়)। ১৮ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৪।
রহমান আহমাদি

রহমান আহমাদি (ফার্সি: رحمان احمدی, জন্মঃ ৩০ জুলাই ১৯৮০ নওশার, ইরান) হলেন একজন ইরানী গোলরক্ষক যিনি বর্তমানে "ইরান প্রো লীগে" সেপাহান এর হয়ে খেলছেন। সর্বশেষ হালনাগাদ করা হয়েছে ১২ জুলাই ২০১৪ সাইপা ইরান প্রো লীগ (১): ২০০৬–০৭ সেপাহান ইরান প্রো লীগ (২): ২০০৯–১০, ২০১১–১২ পার্সিপলিস হাজফি কাপ (১): ২০১০–১১ Ahmadi made debut for Shamoushak ন্যাশনাল-ফুটবল-টিমস.কমে রহমান আহমাদি (ইংরেজি) উইকিমিডিয়া কমন্সে রহমান আহমাদি সংক্রান্ত মিডিয়া রয়েছে।
চোক্লি

চোক্লি (ইংরেজি: Chockli) ভারতের কেরালা রাজ্যের কণ্ণুর জেলার একটি শহর। ভারতের ২০০১ সালের আদম শুমারি অনুসারে চোক্লি শহরের জনসংখ্যা হল ৩১,৭৭৯ জন। এর মধ্যে পুরুষ ৪৫% এবং নারী ৫৫%। এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে চোক্লি এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ভ্যাসোপ্রেসিন

ভ্যাসোপ্রেসিন (ইংরেজি: Vasopressin), যা অ্যান্টিডাইইউরেটিক হরমোন বা ADH, আর্জিনিন ভ্যাসোপ্রেসিন, আর্জিপ্রেসিন নামেও পরিচিত, যা অধিকাংশ স্তন্যপায়ী প্রাণির নিউরো-হাইপোফাইসিয়াল হরমোন। এর দুটি প্রধান কাজ হলো শরীরে জল ধরে রাখা এবং রক্ত বাহক (blood vessel) কে সংকোচন করা। বৃক্কের নেফ্রনের সংগ্রাহী ডাক্টে জলের পুনর্শোষণ বাড়িয়ে শরীরের জলের পরিমাণ ধরে রাখে। ভ্যাসোপ্রেসিন একটি পেপটাইড হরমোন। এটি প্রান্তিক ভাস্কুলার প্রতিরোধ বৃদ্ধির মাধ্যমে রক্তচাপ বৃদ্ধি করে।এটি রক্তে পানি,গ্লুকোজ ও ইলেক্ট্রলাইট নিয়ন্ত্রণ করে হোমিওস্ট্যাটিস করতে সাহায্য করে। এটি হাইপোথ্যালামাসএ সংশ্লেষিত হয় এবং পশ্চাৎ পিটুইটারিতে জমা হয়। এর অর্ধ জীবন ১৬-২৪ মিনিট। Caldwell HK, Young WS III (২০০৬)। "Oxytocin and Vasopressin: Genetics and Behavioral Implications" (পিডিএফ)। Lajtha A, Lim R। Handbook of Neurochemistry and Molecular Neurobiology: Neuroactive Proteins and Peptides (3rd সংস্করণ)। Berlin: Springer। পৃষ্ঠা 573–607। আইএসবিএন 0-387-30348-0।  Babar SM (অক্টোবর ২০১৩)। "SIADH associated with ciprofloxacin"। Ann Pharmacother। 47 (10): 1359–63। ডিওআই:10.1177/1060028013502457। পিএমআইডি 24259701।  Nielsen S, Chou CL, Marples D, Christensen EI, Kishore BK, Knepper MA (ফেব্রুয়ারি ১৯৯৫)। "Vasopressin increases water permeability of kidney collecting duct by inducing translocation of aquaporin-CD water channels to plasma membrane"। Proc. Natl. Acad. Sci. U.S.A.। 92 (4): 1013–7। ডিওআই:10.1073/pnas.92.4.1013। পিএমআইডি 7532304। পিএমসি 42627 । উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
খিয়াং

খেয়াং বাংলাদেশের চট্টগ্রাম পার্বত্য অঞ্চলে বসবাসকারী একটি সম্প্রদায়। বাংলাদেশের অতিক্ষুদ্রতম আদিবাসী গোষ্ঠির অন্যতম এই খেয়াংদের জনসংখ্যা ২,৩৪৫ জন (১৯৯১ সালের আদমশুমারি অনুযায়ী)। তারা রাঙামাটি পার্বত্য জেলার কাপ্তাই ও চন্দ্রঘোনার কাছাকাছি কিছু গ্রামে বসবাস করে। [কিছু খেয়াং বান্দরবান জেলায়ও বসবাস করে। এছাড়াও কিছু খেয়াং চট্টগ্রাম জেলার চন্দনাইশ থানার অন্তর্গত ধোপাছড়ি নামক গ্রামে ২০-২৫ পরিবারের মত বাস করে। বর্তমানে তিন হাজারের বেশি জনসংখ্যা বাংলাদেশী খেয়াং-দের। বৌদ্ধ ধর্মাবলম্বীরা খেয়াং আর খ্রিষ্টান ধর্মাবলম্বীরা খিয়াং বলে পরিচিত। উভয়েই হিয়োও নামে পরিচয় দেয় নিজেদের মধ্যে। খেয়াং ইতিহাস বা ঘটনাপঞ্জি অনুসারে জানা যায়, যখন তাদের রাজ্য বার্মায় (বর্তমান মায়ানমারে) বার্মিজ দ্বারা তাড়িত হয়েছেন, তখন তারা রাজাসহ চট্টগ্রাম পার্বত্য অঞ্চলে প্রবেশ করে। কিন্তু পরে রাজা পুনরায় বার্মায় ফেরার সিদ্ধান্ত নিয়েছেন। কিন্তু তার ছোট রাণী গর্ভবতী হওয়ার কারণে তাকে সঙ্গ দিতে পারেননি। রাণী কিছু অনুসারি ও আত্মীয়স্বজন সহ পার্বত্য চট্টগ্রাম থেকে গেলেন। বর্তমান খেয়াং এ-রাণীরই প্রজন্ম ও অনুসারি নিয়ে গড়ে ওঠা জনসম্প্রদায়। খেয়াং জনগোষ্ঠী বৌদ্ধ ধর্মাবলম্বীর। তাদের কেউ-কেউ ব্রিটিশ আমলে খ্রিস্টধর্ম গ্রহণ করে। {{সূত্র তালিকা Saradindu Shekhar Chakma. Ethnic Cleansing in Chittagong Hill Tracts. p. 39.
'জিগ্স-মেদ-লুং-রিগ্স-র্গ্যা-ম্ত্শো

'জিগ্স-মেদ-লুং-রিগ্স-র্গ্যা-ম্ত্শো (ওয়াইলি: 'jigs med lung rigs rgya mtsho) (১৭৪৮-১৭৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় স্দে-খ্রি রিন-পো-ছে (ওয়াইলি: sde khri rin po che) উপাধিধারী বৌদ্ধ লামা ছিলেন। 'জিগ্স-মেদ-লুং-রিগ্স-র্গ্যা-ম্ত্শো ১৭৪৮ খ্রিষ্টাব্দে তিব্বতের রেব-গোং (ওয়াইলি: reb gong) নামক স্থানে জন্মগ্রহণ করেন। ঙ্গাগ-দ্বাং-ব্সোদ-নাম্স-র্গ্যা-ম্ত্শো (ওয়াইলি: ngag dbang bsod nams rgya mtsho) নামক পঞ্চন স্তোং-খোর এবং দ্কোন-ম্ছোগ-'জিগ্স-মেদ-দ্বাং-পো (ওয়াইলি: dkon mchog 'jigs med dbang po) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: 'jam-dbyangs bzhad-pa) উপাধিধারী বৌদ্ধ লামা তাকে ব্লো-ব্জাং-দোন-গ্রুব (ওয়াইলি: blo bzang don grub) নামক প্রথম স্দে-খ্রি রিন-পো-ছে (ওয়াইলি: sde khri rin po che) উপাধিধারী বৌদ্ধ লামা্র পুনর্জন্ম রূপে চিহ্নিত করেন। ছোটবেলায় তিনি দ্কোন-ম্ছোগ-র্গ্যা-ম্ত্শো (ওয়াইলি: dkon mchog rgya mtsho) নামক এক ভিক্ষুর নিকট শিক্ষাংরহণ শুরু করেন। তেরো বছর বয়সে আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারে (ওয়াইলি: bla-brang bkra-shis-'khyil) বিহারে শিক্ষালাভের উদ্দেশ্যে ভর্তি হন। এই সময় রোল-পা'ই-র্দো-র্জে (ওয়াইলি: rol pa'i rdo rje) নামক তৃতীয় ল্চাং-স্ক্যা হো-থোগ-থু (ওয়াইলি: lcang skya ho thog thu) উপাধিধারী লামা তাকে এর্দেনি মের্গেন শ্রিরেতু খেনপো নামক মঙ্গোল উপাধি প্রদান করেন। ১৭৬৮ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হন। অষ্টম দলাই লামা ও ষষ্ঠ পাঞ্চেন লামা তাকে জাম্পেল নমিনহান এর্দেনি উপাধি প্রদান করেন। ১৭৭৭ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান হিসেবে অধিষ্ঠিত হন এবং এক বছর এই পদে থাকেন। Dorje, Sonam (ডিসেম্বর ২০১৩)। "The Second Detri, Jigme Lungrik Gyatso"। The Treasury of Lives: Biographies of Himalayan Religious Masters। সংগ্রহের তারিখ ১৮ জুলাই ২০১৪।
চমচম

চমচম হলো বাংলাদেশের টাঙ্গাইলের পোড়াবাড়ী নামক স্থানে উৎপন্ন একটি বিখ্যাত মিষ্টি যা বাংলাদেশ, ভারত এবং পাকিস্তান ছাড়াও সমগ্র ভারতীয় উপমহাদেশেই বিখ্যাত। চমচমকে বাংলাদেশের সকল মিষ্টির রাজা বলা হয়। এটি ছানার তৈরি একপ্রকার মিষ্টি বিশেষ। টাঙ্গাইলের পোড়াবাড়ির চমচম ভৌগোলিক নির্দেশক (জিআই) পণ্য হিসেবে স্বীকৃতি অর্জন করে। এটি প্রস্তুতের উপকরণসমূহ হলো ময়দা, ননী বা মাখন, চিনি, জাফরান, লেবুর রস, এবং নারকেল। প্রস্তুত প্রণালীঃ চুলায় গরুর খাঁটি দুধ জ্বাল দিয়ে প্রথমে প্রস্তুত করা হয় ছানা। পাঁচ কেজির মতো ছানার সঙ্গে মেশানো হয় ২৫০ গ্রাম ময়দা। এরপর ভালো করে মেখে মিষ্টির আকার দিয়ে চিনির শিরায় জ্বাল দিতে হয় অন্তত আধাঘণ্টা। ক্রমশ পোড়া ইটের মতো রং ধারণ করে লম্বা মিষ্টিগুলো। এভাবেই প্রস্তুত হয় পোড়াবাড়ির চমচম। পোড়াবাড়ির চমচমের রয়েছে প্রায় দু'শো বছরের ইতিহাস। এক সময় এ চমচমের ‘রাজধানী’ হিসেবে পরিচিত ছিল পোড়াবাড়ি গ্রাম। খাঁটি চমচম তৈরির জন্য সুনাম ছিল টাঙ্গাইল শহর থেকে ৭ কিলোমিটার দূরের এ গ্রাম। প্রায় দু'শো বছর আগে যশোরথ হাল নামে এক কারিগর প্রথম এ মিষ্টি তৈরি করেন। সময়ের ঘূর্ণায়মান স্রোতে এ মিষ্টির বৈশিষ্ট্য স্বতন্ত্র রয়েছে। মুখে দিলেই মিলিয়ে যাওয়া এ চমচম খেতে দেশের বিভিন্ন প্রান্ত থেকে আসেন ভোজনরসিকরা। পোড়াবাড়ি গ্রামের বাইরে শুধু টাঙ্গাইল শহরের পাঁচআনিসহ কয়েকটি এলাকার কারিগররা এ বিশেষ মিষ্টান্ন তৈরি করতে পারেন। পোড়াবাড়ির চমচম তৈরির প্রধান উপকরণ দুধের ছানা, ময়দা আর চিনি। এসব উপকরণে তৈরি চমচমে নরম ভাব যেমন, তেমন ঘ্রাণেও অনন্য। লালচে রঙের পোড়াবাড়ির চমচমের ওপর দুধ জ্বাল দিয়ে শুকিয়ে তৈরি গুঁড়া মাওয়া ছিটিয়ে দেওয়া হয়। স্বাদে-গন্ধে অতুলনীয় এ বিশেষ মিষ্টি আজও ধরে রেখেছে জনপ্রিয়তা। কেউ টাঙ্গাইল গেলে পোড়াবাড়ির চমচমের স্বাদ নিতে ভোলেন না। "উনিশ শতকের মিষ্টি প্রেম, কয়েকটি দোকান ধরে রেখেছে ঐতিহ্য"। দৈনিক জনকণ্ঠ। সংগ্রহের তারিখ ২০২০-১০-১৭।  "15 Popular Desserts You Have Eaten But Never Thought About Their Origins"। Story pick। সংগ্রহের তারিখ ২০২০-১০-১৫।  "The Concept of Desserts in Bangladesh"। দ্য ডেইলি স্টার। সংগ্রহের তারিখ ২০২০-১০-১৪।  "টাঙ্গাইলের পোড়াবাড়ির চমচম"। bd-pratidin.com। বাংলাদেশ প্রতিদিন। ২০ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২০২০-১০-১৭।  "জিবে জল আনা মিষ্টিসহ চার পণ্যের জিআই স্বীকৃতি"। প্রথম আলো। ১ জানুয়ারি ২০২৪। সংগ্রহের তারিখ ২৯ সেপ্টেম্বর ২০২৪।  "পোড়াবাড়ির চমচম | কালের কণ্ঠ"। Kalerkantho। সংগ্রহের তারিখ ২০২০-০৯-০৭।  "আসল পোড়াবাড়ির মিষ্টি খেতে টাঙ্গাইল শহরে"। banglanews24.com। সংগ্রহের তারিখ ২০২০-০৯-০৭।  "জগৎ বিখ্যাত টাঙ্গাইলের পোড়াবাড়ির চমচম"। bbarta24.net। সংগ্রহের তারিখ ২০২০-০৯-০৭।  উইকিমিডিয়া কমন্সে চমচম সংক্রান্ত মিডিয়া রয়েছে। ইউটিউবে চমচম তৈরির রন্ধনপ্রণালী দেখুন চমচম তৈরির রেসিপি দেখুন ইউটিউবে
চূর্ণিকরা

চূর্ণিকরা (ইংরেজি: Choornikkara) ভারতের কেরালা রাজ্যের এর্নাকুলাম জেলার একটি শহর। ভারতের ২০০১ সালের আদম শুমারি অনুসারে চূর্নিকরা শহরের জনসংখ্যা হল ৩৬,৯৯৮ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে চূর্নিকরা এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
চুখ্রুংফা

রুদ্র সিংহ বা চুখ্রুংফা (ইংরেজি: Sukhrungphaa;অসমীয়া: রুদ্র সিংহ) আহোম সাম্রাজ্যের টুংখুঙীয়া ফৈদের স্বর্গদেউ ছিলেন। তার শাসনকালে আহোম সাম্রাজ্য খ্যাতি ও শক্তিতে পরিপূর্ণ হয়েছিল। রাজাসিংহাসনে বসার পূর্বে তার নাম ছিল লাই। তার পিতার নাম গদাধর সিংহ ও মাতার নাম জয়মতী। রুদ্র সিংহ মোগল সেনাকে পরাজিত করে নিজের সাম্রাজ্য বিস্তার করার জন্য তিনি অসমের ইতিহাসে বিখ্যাত ও জনপ্রিয় হয়ে আছেন। তিনি নিজ মাতৃ জয়মতীর স্মৃতিতে জয়সাগর ও জয়দৌল নির্মাণ করেন। রুদ্র সিংহ নিরক্ষর ছিলেন যদিও তার বিচক্ষন নীতি ছিল রাজনীতিতে। তার মনোভাব ছিল অগ্রগামী। ১৭০৬ সনে তিনি কছাড়ী রাজ্য ও জয়ন্তীয়া রাজ্য নিজের অধীনে এনেছিলেন। কামরুপের পশ্চিম সীমা করতোয়া নদী পর্যন্ত সীমানা বিস্তার করার স্বপ্ন তিনি দেখেছিলেন। তিনি কামরুপের অন্যান্য রাজ্যের সহিত মিত্রতা স্থাপন করে সাম্রাজ্য বিস্তারের পরিকল্পনা নিয়েছিলেন। গুয়াহাটিতে অবস্থান করে ডিমাসা, কছাড়ী, জয়ন্তীয়া ও ডফলা সৈন্যদের একত্রিত করে বিশাল সেনাবাহিনী তৈরী করেন ও রাজ্য বিস্তারের আয়োজন করেছিলেন কিন্তু এই সময়ে তার মৃত্যু হওয়ার ফলে পরিকল্পনাটি স্থগিত থাকে যদিও পরবর্তী আহোম রাজারা রাজ্য বিস্তারের দিকে গুরুত্ব দিয়েছিলেন। http://www.bharatonline.com/assam/sibsagar/joy-dol.html
চৌবরা

চৌবরা (ইংরেজি: Chowwara) ভারতের কেরালা রাজ্যের এর্নাকুলাম জেলার একটি শহর। ভারতের ২০০১ সালের আদম শুমারি অনুসারে চোৱারা শহরের জনসংখ্যা হল ১৩,৬০৩ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৭৯%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে চোওয়ারার সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
জামে মসজিদ

জামে মসজিদ (আরবি: مَسْجِد جَامِع, ফার্সি: مسجد جامع) (কখনও কখনও জামি মসজিদ বা বড় মসজিদ নামেও পরিচিত) একটি নির্দিষ্ট এলাকার প্রধান মসজিদ যেখানে শুক্রবার দুপুরে জুমার নামাজ অনুষ্ঠিত হয়। এছাড়া কাছাকাছি কোনো মুসল্লা বা ঈদগাহ না থাকলে এই মসজিদে ঈদের নামাজ অনুষ্ঠিত হতে পারে। জামে মসজিদ শব্দটি আরবি শব্দ "মসজিদ জামি" (مَسْجِد جَامِع‎) থেকে এসেছে। আর আরবি মূল "ج - م - ع" থেকে "জামি" (جَامِع‎) শব্দটি এসেছে যার অর্থ একত্রিত করা (মৌখিক রূপ: جمع‎ ও يجمع‎)। এখান থেকেই ফার্সি ভাষায় "মাসজিদ-ই জামে" (مسجد جامع‎) শব্দটি এসেছে। এই শব্দটি একইভাবে অক্ষরীকরণের মাধ্যমে অন্যান্য ভাষায় জামা মসজিদ, জামি মসজিদ, জামেহ মসজিদ, জামিয়া মসজিদ বা জোমেহ মসজিদ হিসেবে ব্যবহৃত হয়। আরবি ভাষায় শব্দটি সাধারণত শুধু "জামি" (جَامِع‎) পর্যন্ত সরলীকৃত করা হয়। অনারব মুসলিম জাতিসমূহে, "জামি" (একত্রিত হওয়া) শব্দটি প্রায়ই একই মূল থেকে আগত "জুমা" (আরবি: جُمُعَة, অনুবাদ 'সমবেত হওয়া, একত্রিত হওয়া') শব্দটির সাথে মিলিয়ে ফেলা হয় যা শুক্রবার দুপুরের প্রার্থনা (আরবি: صَلَاة الْجُمُعَة, প্রতিবর্ণীকৃত: ṣalāṫ al-jumu‘ah) বা শুধু শুক্রবার (আরবি: يَوْم الْجُمُعَة, প্রতিবর্ণীকৃত: yawm al-jumu‘ah) বোঝায়। এর কারণ জুমার নামাজে মুসল্লিদের সমবেত হওয়া প্রয়োজনীয় এবং সাধারণত কোনো শহরের প্রধান মসজিদ বা কেন্দ্রীয় মসজিদ বা জামে মসজিদে এই নামাজ অনুষ্ঠিত হয়। তাই জামে মসজিদ কখনও কখনও শুক্রবারের মসজিদ হিসেবেও পরিচিত। নামাজ ঈদ জুমার নামাজ মসজিদের তালিকা বিশ্বের বৃহত্তম মসজিদগুলোর তালিকা Petersen, Andrew (১৯৯৬)। Dictionary of Islamic architecture। London: Routledge। আইএসবিএন 0-203-20387-9। ওসিএলসি 50488428।  The Grove encyclopedia of Islamic art and architecture। Oxford: Oxford University Press। ২০০৯। আইএসবিএন 0-19-530991-X। ওসিএলসি 232605788।  The Oxford encyclopedia of Islam and politics। Emad Eldin Shahin। Oxford। ২০১৪। আইএসবিএন 978-0-19-999805-0। ওসিএলসি 842323083।  Mitias, Michael H.; Al Jasmi, Abdullah (২০১৮-০৩-০১)। "Form and Function in the Congregational Mosque"। Estetika: The European Journal of Aesthetics। 55 (1): 25। আইএসএসএন 2571-0915। ডিওআই:10.33134/eeja.169।  "DawateIslami Khuddam-ul-Masajid"। buildamasjid.net। ২৩ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২১।  কুরআন ৬২:৯–১১, কুরআন ৬২:১০–১১ উইকিঅভিধানে জামে মসজিদ বা জামে মসজিদ শব্দটি খুঁজুন। উইকিমিডিয়া কমন্সে জামে মসজিদ সম্পর্কিত মিডিয়া দেখুন।
ব্সোদ-নাম্স-দ্বাং-র্গ্যাল

ব্সোদ-নাম্স-দ্বাং-র্গ্যাল (ওয়াইলি: bsod nams dbang rgyal) (১৭২৬-১৭৯৩) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: bla-brang bkra-shis-'khyil) পঞ্চদশ প্রধান ছিলেন। ব্সোদ-নাম্স-দ্বাং-র্গ্যাল ১৭২৬ খ্রিষ্টাব্দে তিব্বতের আমদো অঞ্চলে ব্ত্সান-মো-স্না (ওয়াইলি: btsan mo sna) নামক স্থানে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব (ওয়াইলি: blo bzang don grub) (১৬৭৩-১৭৪৬) নামক প্রথম স্দে-খ্রি রিন-পো-ছে (ওয়াইলি: sde khri rin po che) উপাধিধারী বৌদ্ধ লামার নিকট শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো (ওয়াইলি: ngag dbang nam mkha' bzang po) নামক পঞ্চান্নতম দ্গা'-ল্দান-খ্রি-পা তাকে ভিক্ষুর শপথ প্রদান করেন। পরবর্তীকালে তিনি গ্যুতে তন্ত্র মহাবিদ্যালয়ে ষষ্ঠ পাঞ্চেন লামার নিকট শিক্ষালাভ করেন। দ্কোন-ম্ছোগ-'জিগ্স-মেদ-দ্বাং-পো (ওয়াইলি: dkon mchog 'jigs med dbang po) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: 'jam dbyangs bzhad pa), ঙ্গাগ-দ্বাং-ব্যাম্স-পা (ওয়াইলি: ngag dbang byams pa) নামক প্রথম ফুর-ল্চোগ (ওয়াইলি: phur lcog), ব্লো-ব্জাং-ছোস-'ফেল নামক সাতচল্লিশতম দ্গা'-ল্দান-খ্রি-পা, রোল-পা'ই-র্দো-র্জে (ওয়াইলি: rol pa'i rdo rje) নামক তৃতীয় ল্চাং-স্ক্যা হো-থোগ-থু (ওয়াইলি: lcang skya ho thog thu) প্রভৃতি বিখ্যাত লামারা তাঁঁর উল্লেখযোগ্য শিক্ষক ছিলেন। ১৭৪৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধানের দায়িত্ব লাভ করেন এবং পাঁচ বছর এই পদে থাকেন। এই সময় তিনি তর্কবিদ্যার ওপর র্বা-ব্স্দুস-গ্র্বা (ওয়াইলি: rwa bsdus grwa) নামক একটি গ্রন্থ রচনা করেন। Dorje, Sonam। "Ra Sonam Wanggyel"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৭-১৮।
ব্লো-ব্জাং-লুং-রিগ্স-ন্যি-মা

ব্লো-ব্জাং-লুং-রিগ্স-ন্যি-মা (ওয়াইলি: blo bzang lung rigs nyi ma) (১৮৬২-১৮৭৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ স্দে-খ্রি রিন-পো-ছে (ওয়াইলি: sde khri rin po che) উপাধিধারী বৌদ্ধ লামা ছিলেন। ব্লো-ব্জাং-লুং-রিগ্স-ন্যি-মা ১৮৬২ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন (ওয়াইলি: a 'khor brag dkar gnas chen) নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব (ওয়াইলি: nam mkha' don drub) এবং মাতার নাম ছিল ম্খা'-'গ্রো (ওয়াইলি: mkha' 'gro)। ১৮৬৬ খ্রিষ্টাব্দে স্কাল-ব্জাং-থুব-ব্স্তান-দ্বাং-ফ্যুগ (ওয়াইলি: skal bzang thub bstan dbang phyug) নামক চতুর্থ 'জাম-দ্ব্যাংস-ব্ঝাদ-পা (ওয়াইলি: 'jam-dbyangs bzhad-pa) নামক বৌদ্ধ লামা তাকে 'জাম-দ্ব্যাংস-থুব-ব্স্তান-ন্যি-মা (ওয়াইলি: 'jam dbyangs thub bstan nyi ma) নামক তৃতীয় স্দে-খ্রি রিন-পো-ছে (ওয়াইলি: sde khri rin po che) উপাধিধারী লামার পুনর্জন্ম রূপে চিহ্নিত করেন। সাত বছর বয়স হলে শেস-রাব-র্গ্যা-ম্ত্শো (ওয়াইলি: shes rab rgya mtsho) নামক বৌদ্ধ লামা তাকে শিক্ষার্থীর শপথ প্রদান করেন। ১৮৭৪ খ্রিষ্টাব্দে মাত্র বারো বছর বয়সে তার মৃত্যু হয়। Dorje, Sonam (2013-12)। "The Fourth Detri, Lobzang Lungrik Nyima"। The Treasury of Lives: Biographies of Himalayan Religious Masters। সংগ্রহের তারিখ 2014-07-18।  এখানে তারিখের মান পরীক্ষা করুন: |তারিখ= (সাহায্য)
আলুয়া

আলুয়া (মালয়ালম ആലുവ আলুভ়া, ইংরেজি: Aluva), ভারতের কেরালা রাজ্যের এর্নাকুলাম জেলার একটি শহর ও পৌরসভা এলাকা। ভারতের ২০০১ সালের আদম শুমারি অনুসারে আলুভা শহরের জনসংখ্যা হল ২৪,১০৮ জন। এর মধ্যে পুরুষ ৪৯% এবং নারী ৫১%। এখানে সাক্ষরতার হার ৮৭%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৭%। সারা ভারতের সাক্ষরতার হার ৫৯.৫%, তার চাইতে আলুভার সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
'জিগ্স-মেদ-থুব-ব্স্তান-ন্যি-মা

'জিগ্স-মেদ-থুব-ব্স্তান-ন্যি-মা (ওয়াইলি: 'jigs med thub bstan nyi ma) (১৮৭৪-১৮৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম স্দে-খ্রি রিন-পো-ছে (ওয়াইলি: sde khri rin po che) উপাধিধারী বৌদ্ধ লামা ছিলেন। ব্লো-ব্জাং-লুং-রিগ্স-ন্যি-মা ১৮৭৪ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন (ওয়াইলি: a 'khor brag dkar gnas chen) নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব (ওয়াইলি: nam mkha' don drub) এবং মাতার নাম ছিল ম্খা'-'গ্রো (ওয়াইলি: mkha' 'gro)। তার জ্যৈষ্ঠ ভ্রাতা ব্লো-ব্জাং-লুং-রিগ্স-ন্যি-মা (ওয়াইলি: blo bzang lung rigs nyi ma) নামক তৃতীয় স্দে-খ্রি রিন-পো-ছে (ওয়াইলি: sde khri rin po che) উপাধিধারী লামা ১৮৭৪ খ্রিষ্টাব্দে মৃত্যুবরণ করার পর তার জন্ম হয়। স্কাল-ব্জাং-থুব-ব্স্তান-দ্বাং-ফ্যুগ (ওয়াইলি: skal bzang thub bstan dbang phyug) নামক চতুর্থ 'জাম-দ্ব্যাংস-ব্ঝাদ-পা (ওয়াইলি: 'jam-dbyangs bzhad-pa) উপাধিধারী বৌদ্ধ লামা তাকে তার জ্যৈষ্ঠ ভ্রাতা ব্লো-ব্জাং-লুং-রিগ্স-ন্যি-মার পুনর্জন্ম রূপে চিহ্নিত করেন। তিনি ঙ্গাগ-দ্বাং-থুব-ব্স্তান-র্গ্যা-ম্ত্শো (ওয়াইলি: ngag dbang thub bstan rgya mtsho) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের নিকট শিক্ষালাভ করেন। ১৮৯৮ খ্রিষ্টাব্দে মাত্র পঁচিশ বছর বয়সে তার মৃত্যু হয়। Dorje, Sonam (ডিসেম্বর ২০১৩)। "The Fifth Detri, Jigme Tubten Nyima"। The Treasury of Lives: Biographies of Himalayan Religious Masters। সংগ্রহের তারিখ ১৮ জুলাই ২০১৪।
স্কাল-ব্জাং-ম্খ্যেন-রাব-র্গ্যা-ম্ত্শো

স্কাল-ব্জাং-ম্খ্যেন-রাব-র্গ্যা-ম্ত্শো (ওয়াইলি: skal bzang mkhyen rab rgya mtsho) (১৮৯৮-১৯৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ স্দে-খ্রি রিন-পো-ছে (ওয়াইলি: sde khri rin po che) উপাধিধারী বৌদ্ধ লামা ছিলেন। স্কাল-ব্জাং-ম্খ্যেন-রাব-র্গ্যা-ম্ত্শো ১৮৯৮ খ্রিষ্টাব্দে তিব্বতের রেব-গোং (ওয়াইলি: reb gong) নামক স্থানে জন্মগ্রহণ করেন। তার পিতার নাম ছিল ত্শে-ব্র্তান (ওয়াইলি: tshe brtan) এবং মাতার নাম ছিল য়ি-দাম-স্ক্যিদ (ওয়াইলি: yi dam skyid)। ছয় বছর বয়সে স্কাল-ব্জাং-থুব-ব্স্তান-দ্বাং-ফ্যুগ (ওয়াইলি: skal bzang thub bstan dbang phyug) নামক চতুর্থ 'জাম-দ্ব্যাংস-ব্ঝাদ-পা (ওয়াইলি: 'jam-dbyangs bzhad-pa) উপাধিধারী বৌদ্ধ লামা তাকে 'জিগ্স-মেদ-থুব-ব্স্তান-ন্যি-মা (ওয়াইলি: 'jigs med thub bstan nyi ma) নামক পঞ্চম স্দে-খ্রি রিন-পো-ছে (ওয়াইলি: sde khri rin po che) উপাধিধারী লামার পুনর্জন্ম রূপে চিহ্নিত করেন। এগারো বছর বয়সে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের থোস-ব্সাম-গ্লিং (ওয়াইলি: thos bsam gling) মহাবিদ্যালয়ে শিক্ষালাভ করেন। এই সময় তার উল্লেখযোগ্য শিক্ষক ছিলেন 'জাম-দ্ব্যাংস-ব্স্তান-পা'ই-ন্যি-মা (ওয়াইলি: 'jam dbyangs bstan pa'i nyi ma) নামক পঞ্চম গুং-থাং লামা। উনিশ বছর বয়সে তিনি শিস-ত্শাং (ওয়াইলি: shis tshang) বৌদ্ধবিহারের আটত্রিশতম প্রধানের দায়িত্ব গ্রিহণ করেন। ১৯৩৪ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন। ১৯৩৬ খ্রিষ্টাব্দে নবম পাঞ্চেন লামা তাকে ভিক্ষুর শপথ প্রদান করেন। Dorje, Sonam (2013-12)। "The Sixth Detri, Kelzang Khyenrab Gyatso"। The Treasury of Lives: Biographies of Himalayan Religious Masters। সংগ্রহের তারিখ 2014-07-18।  এখানে তারিখের মান পরীক্ষা করুন: |তারিখ= (সাহায্য)
ধর্মডম

ধর্মডম (ইংরেজি: Dharmadom) ভারতের কেরালা রাজ্যের কণ্ণুর জেলার একটি শহর। ভারতের ২০০১ সালের আদম শুমারি অনুসারে ধর্মদোম শহরের জনসংখ্যা হল ২৯,১৬৯ জন। এর মধ্যে পুরুষ ৪৭% এবং নারী ৫৩%। এখানে সাক্ষরতার হার ৮৭%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে ধর্মদোম এর সাক্ষরতার হার বেশি। এই শহরের জনসংখ্যার ৯% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
'জাম-দ্ব্যাংস-ব্স্তান-পা'ই-র্গ্যাল-ম্ত্শান

'জাম-দ্ব্যাংস-ব্স্তান-পা'ই-র্গ্যাল-ম্ত্শান (ওয়াইলি: 'jam dbyangs bstan pa'i rgyal mtshan) (১৯৩৯-১৯৪৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম স্দে-খ্রি রিন-পো-ছে (ওয়াইলি: sde khri rin po che) উপাধিধারী বৌদ্ধ লামা ছিলেন। 'জাম-দ্ব্যাংস-ব্স্তান-পা'ই-র্গ্যাল-ম্ত্শান ১৯৩৯ খ্রিষ্টাব্দে তিব্বতের আমদো অঞ্চলে দ্পাল-র্গুর-'বুম-খাং (ওয়াইলি: dpal rgur 'bum khang) নামক স্থানে জন্মগ্রহণ করেন। তার পিতার নাম ছিল ল্হা-মো-দোন-গ্রুব (ওয়াইলি: lha mo don grub) এবং মাতার নাম ছিল র্তা-ম্গ্রিন-স্ক্যিদ (ওয়াইলি: rta mgrin skyid)। ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান (ওয়াইলি: blo bzang 'jam dbyangs ye shes bstan pa'i rgyal mtshan) নামক পঞ্চম 'জাম-দ্ব্যাংস-ব্ঝাদ-পা (ওয়াইলি: 'jam-dbyangs bzhad-pa) উপাধিধারী বৌদ্ধ লামা তাকে স্কাল-ব্জাং-ম্খ্যেন-রাব-র্গ্যা-ম্ত্শো (ওয়াইলি: skal bzang mkhyen rab rgya mtsho) নামক ষষ্ঠ স্দে-খ্রি রিন-পো-ছে (ওয়াইলি: sde khri rin po che) উপাধিধারী লামার পুনর্জন্ম রূপে চিহ্নিত করেন। স্কাল-ব্জাং-দ্কোন-ম্ছোগ-র্গ্যা-মতশো (ওয়াইলি: skal bzang dkon mchog rgya mtsho) নামক বৌদ্ধ লামা তাকে ভিক্ষুর শপথ প্রদান করেন। ১৯৪৪ খ্রিষ্টাব্দে মাত্র পাঁচ বছর বয়সে তিনি মৃত্যুবরণ করেন। Dorje, Sonam (ডিসেম্বর ২০১৩)। "The Seventh Detri, Jamyang Tenpai Gyeltsen"। The Treasury of Lives: Biographies of Himalayan Religious Masters। সংগ্রহের তারিখ ১৮ জুলাই ২০১৪।